钦定古今图书集成/明伦汇编/氏族典/第545卷 > 《廖用贤尚友录》 > 戚衮
## 钦定古今图书集成/明伦汇编/氏族典/第545卷 > 《廖用贤尚友录》 > 戚衮

按《陈书戚衮传》，“衮字公文，吴郡盐官人也。祖显，齐给
事中。父霸，梁临贺王府中兵参军。衮少聪慧，游学京
都，对策高第。仍除扬州祭酒从事史，就国子博士宋
怀方质仪礼义，寻兼太学博士。梁简文在东宫，召衮
讲论。寻除员外散骑侍郎，又迁员外散骑常侍。敬帝
承制，出为江州长史，仍随沈泰镇南豫州。泰之奔齐”
也，逼衮俱行，后自邺下遁还。又随程文季北伐吕梁，
军败，衮没于周。久之得归，仍兼国子助教，除中卫始
兴王府录事参军。太建十三年卒，时年六十三。衮于
梁代撰《三礼义记》，值乱亡失《礼记义》四十卷，行于世。